
De 16 ani, cimitirul eroilor români din Cernăuţi 
nu este legalizat de autorităţile ucrainene 

Sursa foto: Societatea „Golgota” a Românilor din Ucraina 


În aceste zile fierbinţi de război ruso-ucrainean, românii din regiunea 
Cernăuţi retrăiesc mai acut ca niciodată tragediile bunicilor și 
străbunicilor lor, odată cu instaurarea regimului sovietic. Și azi, 
familiile de bucovineni rămân fără bărbaţi, care mor cu nemiluita pe 


front, dar care sunt înmormântați cu onorurile cuvenite. 


De ani de zile, societatea civilă solicită legalizarea cimitirului eroilor 
români din Cernăuţi, unde își dorm somnul de veci militarii români, 
căzuți în luptele purtate în nordul Bucovinei, în timpul celui de-al 


Doilea Război Mondial, precum și alţi martiri. 


Lideri ai societăţii civile a românilor din nordul Bucovinei 


Guvernele român și ucrainean nu au ratificat un acord 
de protecție a mormintelor militarilor din cele două 
războaie mondiale 

Autorităţile locale din Cernăuţi nu se grăbesc legalizarea necropolei, 
motivând că guvernele României și Ucrainei nu au încheiat un acord 
bilateral cu privire la protecţia locurilor de veci ale militarilor ambelor 
naţiuni, din cele două războaie mondiale. Nici guvernanţii români nu s-au 
arătat insistenţi în rezolvarea acestei probleme, deși un acord de acest 


fel au ratificat cu Rusia. 


Menţinerea memorialelor militare rusești se desfășoară în conformitate 
cu prevederile Acordului între Guvernul României și Guvernul Federaţiei 
Ruse privind regimul juridic al mormintelor militare române aflate pe 
teritoriul Federaţiei Ruse și al mormintelor militare ruse aflate pe teritoriul 
României, din 08.11.2005, precum și în temeiul Legii Federaţiei Ruse, din 
14 ianuarie 1993 N 4292-1 „Despre perpetuarea memoriei celor uciși în 


apărarea Patriei”. 

Precizăm că mormintele eroilor și martirilor români din fosta capitală a 
Bucovinei sunt situate în preajma Panteonului românesc din Cimitirul 
Istoric Cernăuţi, despre care am scris. Acolo sunt înmormântate atât 
personalităţi ilustre ale României (savanți, artiști, profesori, muzicieni, 
medici, preoţi, teologi, oameni politici și familii boierești, cf. „Gazetei de 
Herţa”), cât și veterani ai Războiului de Independenţă și militari morţi pe 


câmpul de onoare la Mărășești, pentru reîntregirea neamului. 


La Arhiva de Stat din Cernăuţi, se păstrează un plan al cimitirului 
respectiv, cu crucile inițiale ale militarilor înhumați acolo, în timpul celui 
de-al Doilea Război Mondial, conform istoricului Dragoș Olaru. El susţine 
că în actul respectiv, este indicată și groapa comună de pe acel loc a 
sutelor de martiri români, uciși când traversau frontiera în România. 
Faptul că în 1957, existau mai multe cruci pe acele parcele, dovedesc 
fotografiile de epocă. Până la destrămarea URSS, mormintele în cauză au 


zăcut în paragină. Doar unii români curajoși veneau acolo pe ascuns să 


aprindă lumânările recunoștinţei. 


PANE: mina Alabi anaal mmm bas n fa slbesl Numim lia Deemnnuaak: a 


VUOIGI UI VI MU INULNUVI pp UVI VII MII DIGI UUI DPUUUVILI LI UL a vunu Wii 


monument impozant, în memoria militarilor români căzuţi în anii 1941- 


1944, în regiunea Cernăuţi și celor 400 de bucovineni martiri, uciși, în 


1941, la trecerea frontierei, în intenţia de a se retrage în România. 


„Societatea „Golgota” și-a asumat răspunderea de a demara un proiect 
de înălţare a unui monument în cinstea românilor martirizați de puterea 
sovietică și a ostașilor români căzuţi pe câmpul de luptă, îndeplinindu-și 


jurământul de a apăra integritatea ţării. 


A fost dificil, pentru că birocraţia locală și factorul politic (militarii vizați 
au luptat de partea Mareșalului Antonescu) s-au opus mulţi ani. Lucrările 
de reconstrucție a memorialului au fost realizate, conform proiectului 
Oficiului Naţional pentru Cultul Eroilor și în parteneriat cu organizaţia 
noastră. Acest fapt a nemulțumit autorităţile ucrainene, în opinia cărora 


proiectul trebuia să aparţină specialiștilor ucraineni. 


În pofida împotrivirii factorilor decizionali locali și a unor forţe politice 
naționaliste ucrainene, lucrările au fost executate de către firma 


„Bucoreconstrucţia”, finanțate de ONCE”, susţine Vasile Raut, 


președintele Societăţii „Golgota” a Românilor din Ucraina. 

Cimitirului Garnizoanei Cernăuţi, conform istoricilor. „Denumirea de 


Cimitirul Eroilor i s-a dat în perioada Războiului Reîntregirii Neamului din 


1916-1918, când s-au început lucrările de amenajare. 


Tot acolo, și-au găsit odihna veșnică bravii ostași, care și-au dat viața, în 
luptele pentru integritatea României din anul 1941. O mare parte dintre 
cei înmormântați sunt militarii români răniţi, aduși de pe front în spitalele 
din Cernăuţi, dar care s-au stins din cauza rănilor grave, în anii 1941- 
1943. 


Ne referim la 695 de soldați și ofițeri români, despre care deţinem 
informații. Tot acolo, au fost îngropate osemintele celor 400 de martiri ai 
neamului, asasinați mișelește și cu cruzime de călăii staliniști, în acel 
prim an negru de ocupaţie sovietică a nordului Bucovinei, Ținutului Herţa 
și nordului Basarabiei. În același cimitir, au fost înhumați acei români 
iubitori de limbă, tradiţii și credinţă din localităţile Lunca și Mahala, care 
în iarna anului 1941, pe un ger cumplit, au dorit să treacă Prutul înghețat, 


pentru a ajunge în Patria-Mamă. 


Legile drastice impuse de regimul stalinist, dorul și dragostea de ţara lor 
a minimalizat riscul morţii. Cei care nu au izbutit să treacă Prutul și au 
fost arestaţi pe malul Prutului, la Lunca, au ajuns în închisoarea din 
Cernăuţi. Cu numai câteva zile înainte de revenirea Armatei Române în 


capitala Bucovinei, au fost executaţi prin împușcare”, explică Vasile Raut. 

Românii bucovineni solicită sprijin pentru întreținerea 
şi îngrijirea locurilor de veci ale martirilor neamului 

Din 2008, doar Societatea „Golgota” se ocupă de îngrijirea mormintelor 
eroilor, în conditiile în care nici autoritățile române și nici cele ucrainene 


nu finanţează întreținerea sau repararea acestui cimitir. În special, soții 

aminte de cei, cărora le datorează pacea de astăzi. Eroii nu mor, dacă nu 


sunt daţi uitării”, a mai spus Vasile Raut. 


Cimitirul de război de la Cernăuţi este primul proiect de acest fel de pe 
teritoriul Ucrainei, unde au murit în luptă și prizonierat peste 70 000 de 
militari români, aproape 900 dintre aceștia fiind înhumați în peste 40 de 


localităţi din regiunea Cernăuţi, conform ONCE. 


Românii bucovineni organizează, în fiecare an, ceremonii de 
comemorare a eroilor și martirilor săi, pe care-i plâng necontenit. Sunt 
foarte sensibili la păstrarea memoriei celor, faptele cărora le transmit 
cu sfinţenie copiilor și tinerilor. Îi consideră sfinţi, care au plătit cu 
viaţa, ca ei să poată vorbi, azi, în limba română. Conaţionalii noștri sunt 
îngrijorați că istoria se repetă, la nici o sută de ani. Asemeni bunicilor și 


străbunicilor lor martirizaţi, vor să trăiască liber. 

